Х1ара к1ира радио "Ангушт" г1олла а, вешта телевидене а, газеташта а, шоаш болча балха а ГАИ болхлоша хьакхайкаду вайга, машен масса ма лелае, т1ехкар д1атоха, боарамал т1ех ма дувла, ха йоацача берашка машенаш д1а ма тела, шийга машен лалла бокъо йоацачо, бокъонаш ца йовзачо машен ма лелае, яхаш. Х1аьта вай къор долаш мо мара ладувг1атигац цар дувцачунга а, наха дувцачунга. Иштта хур хургда, хиннар гургда, аьлча мо долхаш да-кх вай, д1а-хьа а ца дерзаш.